Tiina Pikas

Tiina Pikas (sünninimi Truus; sündinud 28. augustil 1961 Tartus) on eesti koreograaf, tantsupedagoog, tantsija, kostüümikunstnik, flamenko- ja kõhutantsustuudio Duende kunstiline juht. Tiina Pikas on lõpetanud Viljandi Kultuurharidustöö Kooli tantsuõpetaja eriala ning Tallinna Pedagoogikaülikooli ja töötanud Võhmas kultuurimaja direktorina. Pikas on õppinud Tartu Ülikooli avatud ülikoolis flamenkokultuuri. 1999. aastal asutas ta Tartus flamenkotantsustuudio Duende. Tiina Pikas õppis Viljandi Kultuurharidustöö Koolis tantsuõpetaja erialal (1979–1982) ja Tallinna Pedagoogikaülikoolis kultuuriharidustöö organisaator-metoodiku erialal (1990–1995). Ta on õppinud Tallinna Ülikoolis käsitööesemete kunstilist kujundamist ja Tartu Ülikooli Tantsuantropoloogia kursusel flamenkokultuuri.  Õpingute käigus kirjutas ta flamenkotantsu teemal seminaritööd “Sevillanase tantsu kirjeldus” ja “Flamenkotantsija riietus”. 2011. aastal õppis Hispaanias Sevillas Cristina Heereni Flamenkokunstide koolis flamenkokunsti-ja muusika ajalugu ning flamenkotantsu. Tiina Pikas on töötanud Võhma kultuurimaja direktorina (1984–1995), Tartu Taara puiestee lastekodu kunstiõpetaja ja kasvatajana (1995-2000), Tartu Laste ja Noorte Majas minitekstiili õpetajana (1995-2002) ja Tartu Katoliku kooli käsitööõpetajana (2005–2009). Alates 1999. aastast on Tiina Pikas enda asutatud flamenko- ja kõhutantsustuudio Duende kunstiline juht ja flamenkotantsuõpetaja. Stuudio tegeleb flamenkotantsu, kõhutantsu ja India klassikalise tantsu õpetamise ning edendamisega. Stuudio juures tegutseb flamenkokvintett Castaňo. Tiina Pikas on kavandanud ja õmmelnud enamuse flamenkotantsustuudio Duende tantsuetenduste ja –kontsertide flamenkokostüümidest. 2007-2008 Etenduste „Päev ja kogu elu“ stsenarist ja lavastaja Tartus, Tallinnas ja Jõhvis. 2007 Euroopa ooperipäeva gala “400 aastat ooperit“ „Carmeni“ tantsunumbrite  koreograaf ja ooperikoori kostüümide looja. Ta on Kalli Pikase loodud värvietenduste kostüümikunstnik, samuti tantsulavastuse “Oranz”, Vanemuise balletietenduse "Metamorfoosid" ja ooperi „Carmen“ flamenkosolisti kostüümi kunstnik. Tiina Pikas on ka Vanemuise lavastuse „Hispaania öö“ koreograaf ja flamenkokostüümide kavandaja. Tiina Pikas on iga-aastase kontserdisarja PRIMAVERA lavastaja, kunstiline juht ja kostüümide autor. Primavera sarjas on 2024. aastani toimunud kokku 18 kontserti. Igal aastal on kontserdil oma temaatiline alapealkiri: 2007 Primavera I 2008 Primavera II 2009 Primavera III "Meeleheitel koduperenaiste kevadine suurpuhastus" 2010 Primavera IV  "Põrand, mis tantsijat kannab" 2011 Primavera V  "Sünd" 2012 Primavera VI  "Colores" 2013 Primavera VII "El Circulo De La Vida" 2014 Primavera VIII  "Isa ja laps" 2015 Primavera IX  "Kostüüm" 2016 Primavera X  "Memoria" 2017 Primavera XI  "Arte" 2018 Primavera XII  "Las Muñecas" 2019 Primavera XIII  "En Un Banco De La Calle" 2020 Primavera XIV  "Flamingo. Roosad mõtted elumeres" 2021 Primavera XV  "Aeg" 2022 Primavera XVI  "FlashMob" 2023 Primavera XVII  "Rahvas" 2024 Primavera XVIII "Kummardus" Primavera XV Duende ja Tiina Pikas Duende Bata de Cola Duende kontsert Primavera XV Duende kõhutantsijad Duende kõhutantsijad India tants. Triinu Heinsoo Kalli Pikas Flamenkokvintett Castaňo 2010. aastal pälvis Tartu Kultuurkapitali Ida Urbeli preemia silmapaistva tegevuse eest flamenkokultuuri edendamisel. 2022. aastal Gerd Neggo nimelise tantsuõpetaja tunnustuspreemia laureaat. Tiina Pikas on abielus Kalle Pikasega, neil on kolm last. Tütar Kalli Pikas on tantsija, koreograaf ja tantsupedagoog ning flamenkokvintett Castaňo soolotantsija. Randoja, Elina (18.12.2018). "Saatuse keerdkäigud kinkisid flamenko". Tartu Postimees. Vaadatud 14.01.2022. Aadla, Raho. "Tiina Pikas -- ajas ja rütmis". Tantsukuukiri. Vaadatud 30. detsembril 2022. "MAAjaILM Hispaania Päev!". Hispaania Maja blogi. 15.04.2013. Vaadatud 14.01.2022. Jõgi, Aime (28.10.2018). "Flamenko- ja kõhutantsukostüümide lugu külastab Jõhvit". Tartu Postimees. Vaadatud 14.01.2022. Jõgi, Aime (29.08.2017). "Tartus saab harjutada india tantsu". Tartu Postimees. Vaadatud 14.01.2022. Jõgi, Aime (4.05.2016). "Flamenkokunstietendus jõuab Tartusse". Tartu Postimees. Vaadatud 14.01.2022. Jõgi, Aime (28.10.2015). "Flamenko- ja kõhutantsukostüümide lugu külastab Jõhvit". Tartu Postimees. Vaadatud 14.01.2022. "Ooperigala Tartus". ERR arhiiv. 2007. Vaadatud 14.01.2022. Hanson, Raimu (25.09.2019). "Värvitantsulavastuse teeb erakordseks lõhnakujundus". Tartu Postimees. Vaadatud 14.01.2022. "Metamorfoosid". Teater Vanemuine koduleht. Vaadatud 14.01.2022. "Esietendub kuum kontsert-lavastus „Hispaania öö"". Teater Vanemuine koduleht. Vaadatud 14.01.2022. "Stuudio Duende koduleht". Vaadatud 14.01.2022. Mets, Risto (2.03.2010). "Urbeli tantsustipendiumi saab flamenkoõpetaja Tiina Pikas". Tartu Postimees. Vaadatud 14.01.2022. "Pressiteade: Gerd Neggo nimelise tantsuõpetaja tunnustuspreemia laureaat on Tiina Pikas". Eesti Tantsukunsti ja Tantsuhariduse Liit. 19. november 2022. Vaadatud 19.11.2022. Tants Guajira con bata de cola, Youtube video 30.11.2020 Flamingo tants, Youtube video 30.11.2020 Stuudio Duende Youtube kanal